               EUROPOS KOMISIJA
            Briuselis, 2017 05 08
            COM(2017) 215 final
            2017/0092(NLE)
            Pasiūlymas
            TARYBOS SPRENDIMAS
            kuriuo nustatoma pozicija, kurios Europos Sąjungos vardu turi būti laikomasi Konvencijos dėl ledjūrio menkių išteklių centrinėje Beringo jūros dalyje apsaugos ir valdymo šalių metinėje konferencijoje, ir panaikinamas Sprendimas 11724/12

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Lenkija yra Konvencijos dėl ledjūrio menkių išteklių centrinėje Beringo jūros dalyje apsaugos ir valdymo (toliau – Beringo jūros konvencija) susitariančioji šalis. Pagal Stojimo akto
                  1
                6 straipsnio 9 dalį Sąjunga tvarko naujųjų valstybių narių žvejybos susitarimus, sudarytus su trečiosiomis šalimis, ir turėtų įgyvendinti visus pagal Konvenciją priimtus sprendimus.

               Pagal Beringo jūros konvenciją metinei jos šalių konferencijai pavesta nustatyti ledjūrio menkių išteklių konvencijos rajone apsaugos, valdymo ir optimalaus naudojimo tarptautinę tvarką. Konferencija taip pat siekia atkurti ledjūrio menkių išteklius Beringo jūroje iki tokio dydžio, kuris leistų užtikrinti didžiausią galimą tausios žvejybos laimikį, ir kaupia bei nagrinėja faktinę informaciją apie ledjūrio menkes ir kitus gyvuosius jūrų išteklius Beringo jūroje.

               Pagal Sutarties dėl Europos Sąjungos veikimo 218 straipsnio 9 dalį pozicija, kurios turi būti laikomasi Sąjungos vardu regioninėse žuvininkystės valdymo organizacijose, kai joms reikia priimti teisinę galią turinčius aktus, išskyrus aktus, kuriais papildoma arba keičiama jų institucinė struktūra, turi būti priimama Tarybos sprendimu, grindžiamu Komisijos pasiūlymu.

               Tokia pozicija regioninėse žuvininkystės valdymo organizacijose šiuo metu nustatoma taikant dviejų pakopų procedūrą. Tarybos sprendimu nustatomi daugiametės Sąjungos pozicijos priėmimo principai ir gairės, paskui ši pozicija prieš kiekvieną metinį posėdį koreguojama neoficialiais Komisijos dokumentais, kurie aptariami Tarybos darbo grupėje.

               2012 m. birželio 29 d. Tarybos sprendime 11724/12 numatyta Sąjungos poziciją, kurios turi būti laikomasi dėl Beringo jūros konvencijos, peržiūrėti iki 2016 m. metinio posėdžio. Todėl šiuo pasiūlymu siekiama nustatyti Sąjungos poziciją, kurios turi būti laikomasi dėl Beringo jūros konvencijos 2017–2021 m., ir pakeisti 2012 m. birželio 29 d. Tarybos sprendimą 11724/12, kuris apima 2012–2016 m. laikotarpį.

               •Suderinamumas su toje pačioje politikos srityje galiojančiomis nuostatomis

               Šia peržiūra siekiama į poziciją įtraukti naujos bendros žuvininkystės politikos principus ir gaires, nustatytus Europos Parlamento ir Tarybos reglamente (ES) Nr. 1380/2013
                  2
               , atsižvelgiant ir į Komisijos komunikato dėl bendros žuvininkystės politikos išorės aspekto
                  3
                tikslus. Be to, Sąjungos pozicija pakoreguota pagal Lisabonos sutartį.

               Kaip ir dabartinę poziciją, tolesnę poziciją sudaro bendrieji principai, gairės ir, kiek tai reikalinga, Beringo jūros konvencijos ypatumai. Be to, valstybėms narėms pageidaujant, įtraukta standartinė kasmetinio Sąjungos pozicijos tikslinimo procedūra.

               2016 m. balandžio 11 d. Tarybos sprendimu 7277/16 Lenkijos Respublika įgaliota Europos Sąjungos interesais derėtis dėl Beringo jūros konvencijos dalinio pakeitimo, kad Sąjunga galėtų tapti tos Konvencijos susitariančiąja šalimi. Šis įgaliojimas šiuo metu įgyvendinamas. Susitarta, kad Sąjungai tapus visateise Beringo jūros konvencijos susitariančiąja šalimi, Lenkijos Respublika nutrauks savo narystę Konvencijos organizacijoje.

               •Suderinamumas su kitomis Sąjungos politikos sritimis

               Netaikoma.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Šis sprendimas grindžiamas Sutartimi dėl Europos Sąjungos veikimo, ypač jos 43 straipsnio 2 dalimi kartu su 218 straipsnio 9 dalimi, kurioje numatyta, kad Taryba, remdamasi Komisijos pasiūlymu, priima sprendimą, kuriuo nustatoma pozicija, kurios Sąjungos vardu laikomasi susitarimu įsteigtame organe, kai jam reikia priimti teisinę galią turinčius aktus. Tai taikoma pozicijai, kurios Beringo jūros konvencijos šalių konferencijoje Sąjungos vardu turi laikytis Komisija.

               Europos Parlamento ir Tarybos reglamentas (ES) Nr. 1380/2013 yra teisinis principų, į kuriuos turi būti atsižvelgta šioje pozicijoje, pagrindas.

               Šiuo sprendimu bus pakeistas 2012 m. birželio 29 d. Tarybos sprendimas 11724/12, kuris apima 2012–2016 m. laikotarpį.

               •Subsidiarumo principas (neišimtinės kompetencijos atveju)

               Netaikoma.

               •Proporcingumo principas

               Netaikoma.

               •Priemonės pasirinkimas

               Pagal Sutarties dėl Europos Sąjungos veikimo 218 straipsnio 9 dalį pozicija, kurios turi būti laikomasi Sąjungos vardu regioninėse žuvininkystės valdymo organizacijose, kai joms reikia priimti teisinę galią turinčius aktus, išskyrus aktus, kuriais papildoma arba keičiama jų institucinė struktūra, turi būti priimama Tarybos sprendimu, grindžiamu Komisijos pasiūlymu.

               3.EX-POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex-post vertinimas ir (arba) tinkamumo patikros

               Netaikoma.

               •Konsultacijos su suinteresuotosiomis šalimis

               Netaikoma.

               •Tiriamųjų duomenų rinkimas ir naudojimas

               Netaikoma.

               •Poveikio vertinimas

               Netaikoma.

               •Reglamentavimo tinkamumas ir supaprastinimas

               Netaikoma.

               •Pagrindinės teisės

               Netaikoma.

               4.POVEIKIS BIUDŽETUI

                  Netaikoma.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Netaikoma.

               •Aiškinamieji dokumentai (direktyvoms)

                  Netaikoma.

               •Išsamus konkrečių pasiūlymo nuostatų paaiškinimas

                  Netaikoma.

               2017/0092 (NLE)

               Pasiūlymas

               TARYBOS SPRENDIMAS

               kuriuo nustatoma pozicija, kurios Europos Sąjungos vardu turi būti laikomasi Konvencijos dėl ledjūrio menkių išteklių centrinėje Beringo jūros dalyje apsaugos ir valdymo šalių metinėje konferencijoje, ir panaikinamas Sprendimas 11724/12

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Sutarties dėl Europos Sąjungos veikimo 38 straipsnyje kartu su 39 straipsnio 1 dalies d punktu numatyta, kad vienas iš bendros žuvininkystės politikos tikslų yra garantuoti pakankamą tiekimą;

               (2)Europos Parlamento ir Tarybos reglamento (ES) Nr. 1380/2013
                  4
                2 straipsnyje numatyta, kad vykdant bendrą žuvininkystės politiką užtikrinama, kad žvejybos ir akvakultūros veikla ilguoju laikotarpiu būtų aplinkosauginiu požiūriu tvari ir būtų valdoma tokiu būdu, kuris dera su tikslais užtikrinti naudą ekonominėje, socialinėje ir užimtumo srityse ir padėti užtikrinti maisto tiekimą. Jame taip pat nustatyta, kad Sąjunga žuvininkystės valdymui taiko atsargumo metodą ir siekia užtikrinti, kad gyvieji jūrų biologiniai ištekliai būtų naudojami taip, kad atkurti ir išlaikyti žvejojamų rūšių populiacijų dydžiai viršytų dydžius, kuriais gali būti užtikrintas didžiausias galimas tausios žvejybos laimikis. Be to, tame reglamente numatyta, kad Sąjunga siekia įgyvendinti patikimiausiomis turimomis mokslinėmis rekomendacijomis grindžiamas išteklių valdymo ir išsaugojimo priemones, taikyti tokius žvejybos metodus, kuriais prisidedama prie selektyvesnės žvejybos ir padedama vengti nepageidaujamos priegaudos bei kiek įmanoma ją sumažinti, taip pat vykdyti žvejybą, kuria daromas mažas poveikis jūrų ekosistemoms ir žvejybos ištekliams, ir laipsniškai panaikinti žuvų išmetimo į jūrą praktiką. Be to, Reglamento (ES) Nr. 1380/2013 28 straipsnyje pabrėžta, kad Sąjunga šių principų laikosi vykdydama išorės politiką;

               (3)Lenkija yra Konvencijos dėl ledjūrio menkių išteklių centrinėje Beringo jūros dalyje apsaugos ir valdymo (toliau – Beringo jūros konvencija) susitariančioji šalis. Sąjunga nėra tos konvencijos šalis. Pagal Stojimo akto
                  5
                6 straipsnio 9 dalį Sąjunga tvarko naujųjų valstybių narių žvejybos susitarimus, sudarytus su trečiosiomis šalimis, ir turėtų įgyvendinti visus pagal Konvenciją priimtus sprendimus;

               (4)2016 m. balandžio 11 d. Tarybos sprendimu 7277/16 Lenkijos Respublika įgaliota Europos Sąjungos interesais derėtis dėl Beringo jūros konvencijos dalinio pakeitimo, kad Sąjunga galėtų tapti tos Konvencijos susitariančiąja šalimi. Šis įgaliojimas šiuo metu įgyvendinamas. Susitarta, kad Sąjungai tapus visateise Beringo jūros konvencijos susitariančiąja šalimi, Lenkijos Respublika nutrauks savo narystę Konvencijos organizacijoje.

               (5)2012 m. liepos 10 d. Taryba priėmė Sprendimą 11724/12, kuriuo nustatoma su Konvencijos dėl ledjūrio menkių išteklių centrinėje Beringo jūros dalyje apsaugos ir valdymo įgyvendinimu susijusi pozicija, kuri turi būti priimta Europos Sąjungos vardu;

               (6)Sprendime 11724/12 nurodyta, kad jame nustatyta pozicija turi būti peržiūrėta ne vėliau kaip iki metinės Beringo jūros konvencijos šalių konferencijos 2016 m. Todėl Sprendimą 11724/12 tikslinga panaikinti ir pakeisti nauju sprendimu;

               (7)atsižvelgiant į kintantį Beringo jūros konvencijos rajono ledjūrio menkių išteklių pobūdį ir juo pagrįstą poreikį Sąjungos pozicijoje atsižvelgti į naujus pokyčius, įskaitant naują statistinę, biologinę ir kitokią informaciją, pateiktą prieš metinę šalių konferenciją arba per ją, ir laikantis Europos Sąjungos sutarties 13 straipsnio 2 dalyje nustatyto lojalaus Sąjungos institucijų bendradarbiavimo principo, turi būti nustatytos kasmetinio Sąjungos pozicijos tikslinimo procedūros;

               (8)Kadangi ES nėra Beringo jūros konvencijos šalis, jai metinėje Beringo jūros konvencijos šalių konferencijoje atstovauja Lenkijos Respublika. Todėl šis sprendimas skirtas Lenkijos Respublikai;

               (9)ES prisijungus prie Beringo jūros konvencijos, metinėje Beringo jūros konvencijos šalių konferencijoje Europos Sąjungai atstovaus Komisija pagal Sutarties dėl Europos Sąjungos veikimo 218 straipsnį ir 3 straipsnio 1 dalį. Todėl nuo to momento šis sprendimas bus skiriamas Komisijai,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Europos Sąjunga turi laikytis metinėje Beringo jūros konvencijos šalių konferencijoje, kai šiai reikia priimti teisinę galią turinčius sprendimus, pateikta I priede.

               2 straipsnis

               Pozicija, kurios Sąjunga turi laikytis metinėje Beringo jūros konvencijos šalių konferencijoje, kasmet tikslinama laikantis II priedo.

               3 straipsnis

               1.
                     I priede nustatytą Sąjungos poziciją įvertina ir prireikus ne vėliau kaip iki 2022 m. metinės Beringo jūros konvencijos šalių konferencijos patikslina Taryba, remdamasi Komisijos pasiūlymu.

               2.
                     Jei ES prisijungtų prie Beringo jūros konvencijos, šio straipsnio 1 dalis toliau taikoma likusią toje dalyje nurodyto laikotarpio dalį.

               4 straipsnis

               Sprendimas 11724/12 panaikinamas.

               5 straipsnis

               1.
                     Šis sprendimas skirtas Lenkijos Respublikai.

               2.
                     3 straipsnio 2 dalyje numatytomis aplinkybėmis šis sprendimas skiriamas Europos Komisijai, ir ji atstovauja Europos Sąjungai Beringo jūros konvencijos šalių konferencijoje.

               Priimta Briuselyje

                     Tarybos vardu

                     Pirmininkas

                     (1)
                  OL L 236, 2003 9 23, p. 33.

                     (2)
                  Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).

                     (3)
                  COM(2011) 424, 2011 7 13.

                     (4)
                  Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).

                     (5)
                  Aktas dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir sutarčių, kuriomis yra grindžiama Europos Sąjunga, pritaikomųjų pataisų (OJ L 236, 2003 9 23, p. 33).

    ---documentbreak---

               EUROPOS KOMISIJA
            Briuselis, 2017 05 08
            COM(2017) 215 final
            PRIEDAI
            prie
            pasiūlymo dėl TARYBOS SPRENDIMO
            kuriuo nustatoma pozicija, kurios Europos Sąjungos vardu turi būti laikomasi Konvencijos dėl ledjūrio menkių išteklių centrinėje Beringo jūros dalyje apsaugos ir valdymo šalių metinėje konferencijoje, ir panaikinamas Sprendimas 11724/12

               I PRIEDAS

               Sąjungos pozicija metinėje Beringo jūros konvencijos šalių konferencijoje

               (1)Principai

               Beringo jūros konvencijos organizacijoje Sąjunga:

               a)
                     užtikrina, kad metinėje Beringo jūros konvencijos šalių konferencijoje priimtos priemonės atitiktų Sąjungos tikslus ir principus, įgyvendinamus vykdant bendrą žuvininkystės politiką, visų pirma taikant atsargumo metodą ir orientuojantis į Reglamento (ES) Nr. 1380/2013 2 straipsnio 2 dalyje išdėstytus tikslus, susijusius su didžiausiu galimu tausios žvejybos laimikiu, siekiant paskatinti ekosisteminio žuvininkystės valdymo metodo taikymą, sumažinti žvejybos veiklos poveikį aplinkai, išvengti nepageidaujamos priegaudos ir kiek įmanoma ją sumažinti, laipsniškai panaikinti žuvų išmetimo į jūrą praktiką ir sumažinti žvejybos veiklos poveikį jūrų ekosistemoms, o skatinant ekonomiškai gyvybingą ir konkurencingą Sąjungos žuvininkystę užtikrinti tinkamą nuo žvejybos veiklos priklausančių asmenų pragyvenimo lygį ir atsižvelgti į vartotojų interesus;

               b)
                     užtikrina, kad metinėje Beringo jūros konvencijos šalių konferencijoje priimamos priemonės atitiktų Beringo jūros konvencijos tikslus;

               c)
                     užtikrina, kad metinėje Beringo jūros konvencijos šalių konferencijoje priimamos priemonės atitiktų tarptautinę teisę, visų pirma JT jūrų teisės konvencijos, JT susitarimo dėl vienos valstybės ribas viršijančių žuvų išteklių ir toli migruojančių žuvų išteklių išsaugojimo bei valdymo ir Susitarimo dėl skatinimo žvejybos laivams atviroje jūroje laikytis tarptautinių išsaugojimo ir valdymo priemonių, taip pat Maisto ir žemės ūkio organizacijos 2009 m. Susitarimo dėl uosto valstybės priemonių nuostatas;

               d)
                     skatina laikytis pozicijų, kurios dera su pozicijomis, priimtomis kitose regioninėse žuvininkystės valdymo organizacijose, ir, kai tinka, su tam pačiam rajonui taikomomis regioninėmis jūrų konvencijomis;

               e)
                     siekia sąveikos su Sąjungos įgyvendinama politika, kuri yra dvišalių žuvininkystės santykių su trečiosiomis valstybėmis dalis, ir užtikrina derėjimą su kitomis savo politikos sritimis, kaip antai, išorės santykių, aplinkos, prekybos, vystymosi, mokslinių tyrimų, inovacijų ir kt.;

               f)
                     užtikrina, kad būtų laikomasi Sąjungos tarptautinių įsipareigojimų;

               g)
                     atsižvelgia į 2012 m. kovo 19 d. Tarybos išvadas dėl komunikato dėl bendros žuvininkystės politikos išorės aspekto
                  1
               ;

               h)
                     siekia užtikrinti vienodas sąlygas Sąjungos laivynui konvencijos rajone remiantis tais pačiais principais ir standartais, kokie taikomi pagal Sąjungos teisę, ir skatinti vienodą rezoliucijų ir rekomendacijų įgyvendinimą.

               (2)Gairės

               Sąjunga atitinkamais atvejais siekia, kad metinė Beringo jūros konvencijos šalių konferencija imtųsi šių veiksmų:

               a)
                     Beringo jūros konvencijos rajone nustatytų žuvininkystės išteklių išsaugojimo ir valdymo priemones, pagrįstas patikimiausiomis turimomis mokslinėmis rekomendacijomis, įskaitant pagal Beringo jūros konvenciją reguliuojamiems ledjūrio menkių ištekliams taikomus bendrus leidžiamus sužvejoti kiekius (BLSK) ir kvotas. Prireikus svarstytų specialiąsias peržvejojamų išteklių apsaugos priemones, kad ištekliams būtų sudarytos sąlygas atsikurti;

               b)
                     persvarstytų stebėsenos, kontrolės ir priežiūros Beringo jūros konvencijos rajone priemones, kad padidėtų kontrolės priemonių veiksmingumas ir būtų geriau užtikrinta atitiktis pagal Beringo jūros konvenciją priimtoms priemonėms;

               c)
                     Beringo jūros konvencijos rajone sustiprintų priemones, padedančias užkirsti kelią NNN žvejybai, atgrasyti nuo jos ir ją panaikinti;

               d)
                     nustatytų pažeidžiamų jūrų ekosistemų Beringo jūros konvencijos rajone apsaugos priemones pagal Jungtinių Tautų Generalinės Asamblėjos rezoliucijas;

               e)
                     plėtotų bendrą strategiją su kitomis regioninėmis žuvininkystės valdymo organizacijomis;

               f)
                     imtųsi papildomų techninių priemonių vadovaudamasi pagal Beringo jūros konvenciją įsteigto mokslo ir technikos komiteto rekomendacijomis.

               II PRIEDAS

               Kasmetinis pozicijos, kurios Sąjunga turi laikytis

               metinėje Beringo jūros konvencijos šalių konferencijoje, tikslinimas

               Prieš kiekvieną metinę Beringo jūros konvencijos šalių konferenciją imamasi veiksmų, būtinų siekiant užtikrinti, kad pozicijoje, kuri turi būti pareikšta Sąjungos vardu, būtų atsižvelgta į Europos Komisijai pateiktą naujausią statistinę, biologinę ir kitą svarbią informaciją, laikantis I priede išdėstytų principų ir gairių.

               Šiuo tikslu ir remdamasi ta informacija, Europos Komisija, likus pakankamai laiko iki kiekvieno metinio Beringo jūros konvencijos šalių posėdžio, perduoda Tarybai arba jos parengiamiesiems organams apsvarstyti ir patvirtinti rašytinį dokumentą su išsamia informacija apie siūlomą Sąjungos pozicijos patikslinimą.

               Jei kituose posėdžiuose, įskaitant vietoje rengiamus posėdžius, neįmanoma pasiekti susitarimo, kad Sąjungos pozicijoje būtų atsižvelgta į naujus elementus, klausimas perduodamas Tarybai arba jos parengiamiesiems organams.

                     (1)
                  Žr. dok. Nr. 7086/12 PECHE 66.


title: Pasiūlymas Tarybos sprendimas leidžiantis Jungtinei Karalystei netaikyti klimato kaitos mokesčio mažos vertės kietajam kurui, pagal direktyvos 2003/96/EB 19 straipsnį

text:
Avis juridique important

|

52004PC0742

Pasiūlymas Tarybos sprendimas leidžiantis Jungtinei Karalystei netaikyti klimato kaitos mokesčio mažos vertės kietajam kurui, pagal Direktyvos 2003/96/EB 19 straipsnį  /* KOM/2004/0742 galutinis */

Briuselis, 09.11.2004KOM(2004) 742 galutinisPasiūlymasTARYBOS SPRENDIMASleidžiantis Jungtinei Karalystei netaikyti klimato kaitos mokesčio mažos vertės kietajam kurui, pagal Direktyvos 2003/96/EB 19 straipsnį(pateikta Komisijos)AIŠKINAMASIS MEMORANDUMAS1. PRAšYMO PRISTATYMASKaip numatyta Direktyvos 2003/96/EB 19 straipsnyje[1], Jungtinės Karalystės (JK) pareigūnai 2004 m. birželio 18 d. raštu Komisijai pateikė prašymą tęsti leidžiančios nukrypti nuostatos taikymą, nemokant klimato kaitos mokesčio (KKM) už mažos vertės kietąjį kurą. Norėdama gauti informacijos, reikalingos prašymui įvertinti, Komisija liepos 13 d. raštu nusiuntė papildomų klausimų, į kuriuos JK pareigūnai atsakė 2004 m. rugpjūčio 10 d.KKM buvo pradėtas taikyti JK 2001 m. balandžio 1 d. Pasak JK pareigūnų, mokestis buvo įvestas energiją taupančioms ir anglies dvideginio kiekius mažinančioms technologijoms užsienio sektoriuje skatinti. Jis taikomas verslo ir valstybinio sektorių naudojamoms dujoms, akmens angliai, elektrai ir suskystintoms naftos dujoms (šildymui). Skatinant gerą aplinkosaugos praktiką, atleidimas nuo šio mokesčio plačiai taikomas. Šis mokestis netaikomas ir kietajam kurui[2], kurio vertė yra mažesnė negu 15 JK svarų sterlingų už toną, pavyzdžiui, mišrios šiukšlės ir nuosėdos, liekančios kasant akmens anglį ir koksą. Tai labai nedidelė lengvata, pradėta taikyti įvedus mokestį 2001 m. balandį aplinkosaugos sumetimais, t. y. skatinant naudoti prastos kokybės kietąjį kurą, kuris antraip būtų laidojamas sąvartynuose.Įsigaliojus Direktyvai 2003/96/EB, šio kuro neapmokestinančios valstybės narės tokius mokesčius privalo įvesti.JK pareigūnai mano, kad panaikinus atleidimą nuo mokesčio, šis kuras būtų apmokestinamas tiek pat, kiek KKM mokesčiu apmokestinama akmens anglis ir koksas (11,70 JK svarų sterlingų už toną). Vidutinė mažos vertės akmens anglies kaina yra 2,10 JK svarų sterlingų už toną, kai tuo tarpu vidutinė normalios kokybės akmens anglies kaina yra 28 JK svarų sterlingų už toną. Įvedus visą KKM, mažos vertės akmens anglies kaina išaugtų daugiau kaip šešis kartus, todėl ji būtų išstumta iš rinkos ir būtų vežama į sąvartynus kaip atliekos. Netgi įvedus sumažintą KKM mažiausiu EPD tarifu padidintų kietojo kuro atliekų kainą daugiau kaip du kartus ir išstumtų jį iš rinkos, todėl jis vis tiek būtų siunčiamas į sąvartynus kaip atliekos. Nuo pat jo įvedimo JK sąvartynų mokestis šiai medžiagai netaikomas.Bet kuris kitos valstybės narės gamintojas turi teisę importuoti šiuos produktus ir pasinaudoti atleidimu nuo mokesčio.Ši politika pagrįsta objektyviais principais ir įgyvendinama per struktūrinę sistemą. Atleidimas nuo mokesčio sudaro bendros sistemos dalį. Kitaip tariant, mokesčio (t. y. energijos mokesčio) pobūdis ir logika numato jo netaikyti mažos šiluminės vertės produktams. KKM tarifas priklauso nuo to, kiek kuro sudėtyje yra energijos, o kietojo kuro atliekose yra žymiai mažiau energijos negu įprastame kietajame kure. Aplinkosaugos sumetimais mokesčio įvedimas taip pat skatina šios medžiagos naudojimą, o ne laidojimą sąvartyne.Nuo mokesčio atleidžiami tik mažos vertės kietojo kuro pardavėjai, todėl tikėtina, kad tai nelabai paveiks konkurenciją ir prekybą. JK pareigūnai mano, jog šia medžiaga prekiauja tik keletas įmonių (ne daugiau negu 10) ir jos visos yra atleistos nuo mokesčio. Per metus dėl esamų lengvatų visame sektoriuje JK biudžetas negauna apie 100000 JK svarų sterlingų. Tokio atleidimo pasirinktinis taikymas neprieštarauja JK sistemai. JK pareigūnų išvada - priemonė nėra valstybės parama.2. KOMISIJOS įVERTINIMASPagal Direktyvos 2003/96/EB 19 straipsnio 1 dalį, Taryba, Komisijai pasiūlius, bet kuriai valstybei narei gali vieningai leisti toliau atleisti nuo mokesčių ar juos sumažinti remiantis konkrečios politikos sumetimais.Turi būti ištirta, ar prašymai atleisti nuo mokesčių pagal Direktyvos 2003/96/EB 19 straipsnį neprieštarauja Bendrijos politikos sritims.Atleidžiant nuo mokesčio, mažos vertės kietąjį kurą skatinama naudoti energijos gamybai, o ne laidojimui sąvartyne. Nors aplinkos politikos požiūriu naudoti kurą energijos gamybai iš tiesų yra geriau negu laidoti jį sąvartyne, pagal principą "moka teršėjas" mažos vertės kurui teisingiausia būtų taikyti mažesnį mokesčio tarifą, priklausomai nuo energijos kiekio jame. Visiškas atleidimas nuo mokesčio neatitinka sistemos pobūdžio ir logikos. Atsižvelgus į tai, kad įvairių medžiagų kokybė ir energijos kiekis jose labai skiriasi, o tai apsunkina tikslų mokesčio tarifo nustatymą, taip pat atsižvelgus į tai, kad sunaudojami tokių medžiagų kiekiai yra maži, visiškas atleidimas nuo mokesčio yra priimtinas tik kaip laikina priemonė.Priemonė, kurios prašoma, gali būti suteikiama ribotam laikotarpiui. Direktyvos 2003/96/EB 19 straipsnio 2 dalyje nurodyta, kad leidimai suteikiami maksimaliam 6 metų laikotarpiui. Mažos vertės kietajam kurui būtų galima netaikyti šio mokesčio iki 2010 m. Per šį laikotarpį JK pareigūnai galėtų persvarstyti, kiek naudingas atleidimas nuo laidojimo sąvartyne mokesčio, politikos, skatinančios mažos vertės kietąjį kurą naudoti energijos gamybai, požiūriu.Dėl valstybės paramos taisyklių reiktų priminti, kad jos taikomos nepriklausomai nuo to, ar patvirtintas koks nors atleidimas nuo akcizo mokesčio, ar ne. Atsižvelgiant į tai, kad apskaičiuotoji bendra visų naudos gavėjų mokesčio netaikymo vertė sudaro 100 000 JK svarų sterlingų, mažai tikėtina, kad vienam kuriam nors gavėjui ji bus didesnė negu riba, nustatyta 2001 m. sausio 12 d. Komisijos reglamentu (EB) Nr. 69/2001 dėl EB sutarties 87 ir 88 straipsnių taikymo de minimis paramai[3].3. SPRENDIMASKomisija siūlo Tarybai pagal Direktyvos 2003/96/EB 19 straipsnį leisti Jungtinei Karalystei netaikyti mokesčio mažos vertės kietajam kurui iki 2010 m. sausio 1 d.PasiūlymasTARYBOS SPRENDIMASleidžiantis Jungtinei Karalystei netaikyti klimato kaitos mokesčio mažos vertės kietajam kurui, kaip numatyta Direktyvos 2003/96/EB 19 straipsnyje(Tik tekstas anglų kalba yra autentiškas)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2003 m. spalio 27 d. Tarybos direktyvą 2003/96/EB, pakeičiančią Bendrijos energetikos produktų ir elektros energijos mokesčių struktūrą[4] ir ypač į jos 19 straipsnio 1 dalį,atsižvelgdama į Komisijos pasiūlymą,[5]kadangi:(1) 2004 m. birželio 18 d. raštu Jungtinės Karalystės pareigūnai Komisijai pateikė prašymą pagal Direktyvos 2003/96/EB 19 straipsnį tęsti leidžiančios nukrypti nuostatos taikymą, nemokant klimato kaitos mokesčio (KKM) už mažos vertės kietąjį kurą.(2) Jungtinėje Karalystėje KKM įvestas energiją taupančioms ir anglies dvideginio kiekius mažinančioms technologijoms užsienio sektoriuje skatinti. Jis taikomas verslo ir valstybinio sektorių šildymui naudojamoms dujoms, akmens angliai, elektrai ir suskystintoms naftos dujoms.(3) Atleidimas nuo KKM įvestas 2001 m. skatinant gerą aplinkosaugos praktiką. Šis mokestis netaikomas kietajam kurui, kurio vertė yra mažesnė negu 15 JK svarų sterlingų už toną, pavyzdžiui, mišrioms šiukšlėms ir nuosėdoms, liekančioms kasant akmens anglį ir koksą.(4) Įsigaliojus Direktyvai 2003/96/EB, šio kuro neapmokestinančios valstybės narės tokius mokesčius privalo įvesti.Atleidimas nuo mokesčio paskatintų mažos vertės kietąjį kurą naudoti energijos gamybai, o ne laidoti jį sąvartyne. Nors aplinkos politikos požiūriu naudoti kurą energijos gamybai yra geriau negu laidoti jį sąvartyne, pagal principą "moka teršėjas" tokiam mažos vertės kurui reikėtų taikyti mažesnį mokesčio tarifą, priklausomai nuo energijos kiekio jame. Atsižvelgus į tai, kad įvairių medžiagų kokybė ir energijos kiekis jose labai skiriasi, o tai apsunkina tikslų mokesčio tarifo nustatymą, taip pat atsižvelgus į tai, kad sunaudojami tokių medžiagų kiekiai yra maži, visiškas atleidimas nuo mokesčio yra priimtinas tik kaip laikina priemonė. Todėl atleidimas turėtų būti suteikiamas ribotam laikotarpiui.(5) Per metus dėl esamų lengvatų visame sektoriuje JK biudžetas negauna apie 100000 JK svarų sterlingų. Jei atleidimas nuo mokesčio yra valstybės parama, jam taikomos įprastos taisyklės. Atrodytų, kad šiai lengvatai taikytinas 2001 m. sausio 12 d. Komisijos reglamentas (EB) Nr. 69/2001 dėl EB sutarties 87 ir 88 straipsnių taikymo de minimis valstybės pagalbai[6]. Vis dėlto, jei kurios nors įmonės gaunama parama viršija minėtame Reglamente nustatytą ribą, apie tai reiktų pranešti Komisijai, kaip nustatyta 1999 m. kovo 22 d. Reglamente (EB) Nr. 659/1999, kuriame nustatomos išsamios EB sutarties 93 straipsnio taikymo taisyklės[7].(6) Komisija reguliariai iš naujo apsvarsto atleidimus nuo mokesčio ir mokesčio sumažinimą tam, kad patikrintų, ar jie neiškreipia konkurencijos, ar netrukdo vidaus rinkos funkcionavimui ir ar neprieštarauja Bendrijos aplinkosaugos, energetikos ir transporto politikos sritims.PRIĖMĖ ŠĮ SPRENDIMĄ:1 straipsnisJungtinei Karalystei leidžiama netaikyti akcizo mokesčio mažos vertės kietajam kurui, kurio tonos kaina mažesnė negu 15 JK svarų sterlingų.2 straipsnisŠis Sprendimas nustoja galioti 2009 m. gruodžio 31 d.3 straipsnisŠis Sprendimas skiriamas Jungtinei Didžiosios Britanijos ir Šiaurės Airijos Karalystei.Priimta Briuselyje,Tarybos varduPirmininkas[1] OL L 283, 2003 10 31, p. 51. Direktyva su paskutiniais pakeitimais, padarytais Direktyva 2004/75/EB (OL L 157, 2004 4 30, p. 100).[2] "Kietasis kuras" apima tik akmens anglį ir lignitą; akmens anglies ir lignito koksą ir puskoksį; naftos dujas.[3] 2001 m. sausio 12 d. Komisijos reglamentas (EB) Nr. 69/2001 dėl EB sutarties 87 ir 88 straipsnių taikymo de minimis paramai (OL L 10, 2001 1 13, p. 30).[4] OL L 283, 2003 10 31, p. 51 Direktyva su paskutiniais pakeitimais, padarytais Direktyva 2004/75/EB (OL L 157, 2004 4 30, p. 100).[5] OL C [...] [...], p. [...][6] OL L 10, 2001 1 13, p. 30[7] OL L 83, 1999 3 27, p. 1 - 9


               EUROPOS KOMISIJA
            Briuselis, 2017 09 29
            COM(2017) 556 final
            2017/0241(NLE)
            Pasiūlymas
            TARYBOS SPRENDIMAS
            kuriuo denonsuojamas 2006 m. spalio 5 d. Tarybos reglamentu (EB) Nr. 1563/2006 priimtas Europos bendrijos ir Komorų Sąjungos partnerystės žuvininkystės sektoriuje susitarimas

               AIŠKINAMASIS MEMORANDUMAS

               Europos bendrijos ir Komorų Sąjungos (toliau – Komorai) partnerystės žuvininkystės sektoriuje susitarime
                  1
                numatyta, kad bet kuri šalis gali jį nutraukti, esant svarbioms aplinkybėms, pavyzdžiui, šalims nesilaikant įsipareigojimų kovoti su neteisėta, nedeklaruojama ir nereglamentuojama žvejyba (toliau – NNN žvejyba). Susitarimą nutraukti galima tik jei jį nutraukti siekianti šalis, likus ne mažiau kaip šešiems mėnesiams iki jo nutraukimo, pateikia apie tai rašytinį išankstinį pranešimą.

               Pagal Tarybos reglamento (EB) Nr. 1005/2008 31 straipsnį (toliau – NNN žvejybos reglamentas) Komisija gali nustatyti trečiąsias šalis, kurias ji laiko nebendradarbiaujančiomis kovojant su NNN žvejyba. Trečioji šalis gali būti pripažinta nebendradarbiaujančia, jeigu ji nevykdo pagal tarptautinę teisę jai tenkančių vėliavos, uosto, pakrantės ar rinkos valstybės pareigų imtis veiksmų siekiant užkirsti kelią NNN žvejybai, atgrasyti nuo jos ir ją panaikinti.

               Remiantis NNN žvejybos reglamento 32 straipsniu, 2015 m. spalio 1 d. Komisijos sprendimu
                  2
                Komorams pranešta, kad jie gali būti pripažinti trečiąja šalimi, nebendradarbiaujančia kovojant su neteisėta, nedeklaruojama ir nereglamentuojama žvejyba.

               Priėmusi šį sprendimą, Komisija pradėjo dialogą su Komorais – jis vyko laikantis NNN žvejybos reglamento reikalavimų. Dialogas buvo grindžiamas veiksmų planu, Komisijos Komorams pasiūlytu trūkumams ištaisyti. Komorai per pagrįstą laikotarpį nesiėmė taisomųjų veiksmų, būtinų nustatytoms problemoms pašalinti.

               Kadangi Komorai nevykdė pagal tarptautinę teisę jiems tenkančių vėliavos, uosto, pakrantės ar rinkos valstybės pareigų ir nesiėmė veiksmų, kad užkirstų kelią NNN žvejybai, atgrasytų nuo jos ir ją panaikintų, jie pagal NNN žvejybos reglamento 31 straipsnį 2017 m. gegužės 23 d. Komisijos įgyvendinimo sprendimu (ES) 2017/889
                  3
               , pripažinti nebendradarbiaujančia trečiąja šalimi. Po šio pripažinimo Komorai reikiamų taisomųjų veiksmų vis tiek nesiėmė.

               Šis sprendimas grindžiamas šiais pagrindiniais trūkumais: i) Komorų valdžios institucijos vykdė patogios šalies vėliavos politiką; ii) esama įrodymų, kad Komorų laivynas vykdė nelegalią žvejybos veiklą; iii) nacionalinių valdžios institucijų stebėsenos ir kontrolės pajėgumai prasti arba jų nėra, ir iv) Komorų žvejybos srities teisinė bazė pasenusi.

               Nuo to laiko Komorai pagal NNN žvejybos reglamento 33 straipsnį 2017 m. liepos 11 d. Tarybos įgyvendinimo sprendimu (ES) 2017/1332
                  4
                įtraukti į nebendradarbiaujančių trečiųjų šalių sąrašą, sudarytą Įgyvendinimo sprendimu 2014/170/ES
                  5
               .

               Įrašius trečiąją šalį į šalių, nebendradarbiaujančių kovojant su NNN žvejybos veikla, sąrašą, privaloma imtis NNN žvejybos reglamento 38 straipsnyje nurodytų priemonių. Be kitų priemonių, Komisija turi pasiūlyti denonsuoti visus galiojančius dvišalius žvejybos susitarimus su Komorais, kuriuose numatyta, kad susitarimas gali būti nutrauktas tuo atveju, jei šalis nesilaiko savo įsipareigojimų kovoti su NNN žvejyba.

               Kadangi Komorai įrašyti į nebendradarbiaujančių šalių sąrašą, Komisija mano, jog būtina pateikti Tarybai pasiūlymą dėl leidimo Komisijai inicijuoti Europos bendrijos ir Komorų žvejybos partnerystės susitarimo nutraukimą.

               Lisabonos sutartyje Komisijai suteikiami įgaliojamai atstovauti Sąjungai santykiuose su ne ES šalimis. Tai reiškia, kad Komisija ES vardu Komorams turi pranešti apie Tarybos ir Sąjungos sprendimą nutraukti partnerystės susitarimą, apie tai įspėjusi prieš šešis mėnesius ir pradėjusi šalių tarpusavio konsultacijas prieš susitarimo nutraukimą (ES ir Komorų partnerystės susitarimo 12 straipsnis).

               Šio pasiūlymo teisinis pagrindas – SESV 43 straipsnio 2 dalis kartu su 218 straipsnio 6 dalies a punktu. Pagal actus contrarius teoriją teisinis pagrindas, kuriuo remiantis nutraukiamas tarptautinis susitarimas, turėtų atitikti pagrindą, kuriuo remiantis jis buvo sudarytas. Tai reiškia, kad, prieš Tarybai priimant šį pasiūlymą, jam pritarti turi Europos Parlamentas.

               Pasiūlymas nutraukti šį susitarimą neturėtų būti pagrindas atidėti NNN žvejybos reglamento 38 straipsnio 8 dalies taikymą. Taigi Komisija turėtų prašyti Tarybos kreiptis į Europos Parlamentą, kad jis šiam pasiūlymui pritartų per tris mėnesius.

               1.PASIŪLYMO APLINKYBĖS

               •Pasiūlymo pagrindas ir tikslai

                  Netaikoma.

               •Suderinamumas su toje pačioje politikos srityje galiojančiomis nuostatomis

                  Netaikoma.

               •Suderinamumas su kitomis Sąjungos politikos sritimis

               Šis pasiūlymas dera su bendra žuvininkystės politika, tausios žvejybos partnerystės susitarimais ir NNN žvejybos politika.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Tinkamas šio pasiūlymo teisinis pagrindas – SESV 43 straipsnio 2 dalis kartu su 218 straipsnio 6 dalies a punktu.

               •Subsidiarumo principas (neišimtinės kompetencijos atveju)

                  Netaikoma.

               •Proporcingumo principas

                  Netaikoma.

               •Pasirinkta priemonė

                  Kadangi teisės akto tikslas – įgyvendinti konkrečiai trečiajai šaliai skirtą Tarybos sprendimą, tikslinga, kad Komorų vyriausybei apie Europos bendrijos ir Komorų Sąjungos žvejybos partnerystės susitarimo nutraukimą būtų pranešta Tarybos sprendimu.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Netaikoma.

               •Konsultacijos su suinteresuotosiomis šalimis

                  Netaikoma.

               •Tiriamųjų duomenų rinkimas ir naudojimas

                  Netaikoma.

               •Poveikio vertinimas

                  Netaikoma.

               •Reglamentavimo tinkamumas ir supaprastinimas

                  Netaikoma.

               •Pagrindinės teisės

                  Netaikoma.

               4.POVEIKIS BIUDŽETUI

                  Tausios žvejybos partnerystės susitarimo su Komorų Sąjunga nutraukimas poveikio biudžetui neturi. Jokia su nauju protokolu, kuriuo būtų pakeistas 2016 m. gruodžio 31 d. baigęs galioti protokolas, susijusi suma nebuvo įtraukta į 2017 m. biudžeto rezervą arba į 2018 m. biudžeto projektą.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Netaikoma.

               •Aiškinamieji dokumentai (direktyvoms)

                  Netaikoma.

               •Išsamus konkrečių pasiūlymo nuostatų paaiškinimas

               Netaikoma.

               2017/0241 (NLE)

               Pasiūlymas

               TARYBOS SPRENDIMAS

               kuriuo denonsuojamas 2006 m. spalio 5 d. Tarybos reglamentu (EB) Nr. 1563/2006 priimtas Europos bendrijos ir Komorų Sąjungos partnerystės žuvininkystės sektoriuje susitarimas

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį kartu su 218 straipsnio 6 dalies a punktu,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)Tarybos reglamentas (EB) Nr. 1563/2006
                  6
                susijęs su Europos bendrijos ir Komorų Sąjungos partnerystės žuvininkystės sektoriuje susitarimo sudarymu (toliau – ES ir Komorų ŽPS);

               (2)vienas iš ES ir Komorų ŽPS tikslų yra užtikrinti, kad žuvų išteklių išsaugojimo ir valdymo priemonės būtų veiksmingos ir būtų užkirstas kelias neteisėtai, nedeklaruojamai ir nereglamentuojamai (toliau – NNN) žvejybai;

               (3)ES ir Komorų ŽPS taikomas septynerius metus nuo jo įsigaliojimo dienos ir kaskart gali būti pratęsiamas dar septynerių metų laikotarpiui, jei nė viena šalis nepateikia pranešimo apie nutraukimą;

               (4)remiantis ES ir Komorų ŽPS 12 straipsniu, bet kuri šalis gali jį nutraukti, esant svarbioms aplinkybėms, pavyzdžiui, jei nesilaikoma įsipareigojimų kovoti su NNN žvejyba. Apie savo ketinimą nutraukti susitarimą atitinkama šalis kitai šaliai praneša iki pradinio septynerių metų laikotarpio pabaigos dienos arba kiekvieno papildomo laikotarpio pabaigos dienos likus ne mažiau kaip šešiems mėnesiams, o tokio pranešimo pateikimas reiškia šalių konsultacijų pradžią;

               (5)pagal Tarybos reglamento (EB) Nr. 1005/2008
                  7
                31 straipsnį (toliau – NNN žvejybos reglamentas) Komisija gali nustatyti trečiąsias šalis, kurias ji laiko nebendradarbiaujančiomis kovojant su NNN žvejyba. Trečioji šalis gali būti pripažinta nebendradarbiaujančia, jeigu ji nevykdo pagal tarptautinę teisę jai tenkančių vėliavos, uosto, pakrantės ar rinkos valstybės pareigų imtis veiksmų siekiant užkirsti kelią NNN žvejybai, atgrasyti nuo jos ir ją panaikinti;

               (6)pagal 2015 m. spalio 1 d. priimtą Komisijos sprendimą
                  8
                Komorams buvo pranešta, kad Komisija juos gali pripažinti trečiąja šalimi, nebendradarbiaujančia kovojant su NNN žvejyba, nes: i) Komorų valdžios institucijos vykdė patogios šalies vėliavos politiką; ii) esama įrodymų, kad Komorų laivynas vykdė nelegalią žvejybos veiklą; iii) nacionalinių valdžios institucijų stebėsenos ir kontrolės pajėgumai prasti arba jų nėra, ir iv) Komorų žvejybos srities teisinė bazė pasenusi;

               (7)priėmusi tą sprendimą Komisija pradėjo dialogą su Komorais – jis vyko laikantis NNN žvejybos reglamento 32 straipsnyje nustatytų procedūrinių reikalavimų. Komorai per pagrįstą laikotarpį nesiėmė reikiamų veiksmų, kad padėtis būtų ištaisyta;

               (8)atsižvelgiant į tai, kad Komorai nuolat nevykdė pagal tarptautinę teisę jiems tenkančių vėliavos, uosto, pakrantės ar rinkos valstybės pareigų ir nesiėmė veiksmų siekdami užkirsti kelią NNN žvejybai, atgrasyti nuo jos ir ją panaikinti, ši šalis pagal NNN žvejybos reglamento 31 straipsnį 2017 m. gegužės 23 d. Įgyvendinimo sprendimu (ES) 2017/889
                  9
                pripažinta nebendradarbiaujančia kovojant su NNN žvejyba. Po šio pripažinimo Komorai reikiamų taisomųjų veiksmų vis tiek nesiėmė;

               (9)pagal NNN žvejybos reglamento 33 straipsnį ši šalis Tarybos įgyvendinimo sprendimu (ES) 2017/1332
                  10
                įtraukta į nebendradarbiaujančių trečiųjų šalių sąrašą, sudarytą 2014 m. kovo 24 d. Įgyvendinimo sprendimu 2014/170/ES
                  11
               ;

               (10)remiantis NNN žvejybos reglamento 38 straipsnio 8 dalimi, Komisija turi pasiūlyti denonsuoti visus galiojančius dvišalius susitarimus su nebendradarbiaujančia trečiąja šalimi, kuriuose numatyta, kad susitarimas gali būti nutrauktas tuo atveju, jei ta šalis nesilaiko savo įsipareigojimų kovoti su NNN žvejyba;

               (11)todėl Europos bendrijos ir Komorų Sąjungos partnerystės žuvininkystės sektoriuje susitarimą tikslinga denonsuoti;

               (12)Europos Sąjungos sutartimi Komisijai suteikiami įgaliojimai užtikrinti atstovavimą Sąjungai išorės santykiuose. Todėl Komisija Europos Sąjungos vardu turėtų pranešti Komorų Sąjungai apie partnerystės susitarimo denonsavimą,

               PRIĖMĖ ŠĮ SPRENDIMĄ:

               1 straipsnis

               2008 m. kovo 6 d. įsigaliojęs Europos bendrijos ir Komorų Sąjungos partnerystės žuvininkystės sektoriuje susitarimas denonsuojamas.

               2 straipsnis

               Europos Komisija Europos Sąjungos vardu praneša Komorų Sąjungai apie partnerystės susitarimo denonsavimą.

               3 straipsnis

               Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

               Priimta Briuselyje

                     Tarybos vardu

                     Pirmininkas

                     (1)
                  OL L 290, 2006 10 20, p. 6.

                     (2)

                  OL C 324, 2015 10 2, p. 6.

                     (3)
                  OL L 135, 2017 5 24, p. 35.

                     (4)
                  OL L 185, 2017 7 18, p. 37.

                     (5)
                  OL L 91, 2014 3 27, p. 43.

                     (6)
                  2006 m. spalio 5 d. Tarybos reglamentas (EB) Nr. 1563/2006 dėl Europos bendrijos ir Komorų Sąjungos partnerystės žuvininkystės sektoriuje susitarimo sudarymo (OL L 290, 2006 10 20, p. 6).

                     (7)
                  2008 m. rugsėjo 29 d. Tarybos reglamentas (EB) Nr. 1005/2008, nustatantis Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiantis reglamentus (EEB) Nr. 2847/93, (EB) Nr. 1936/2001 ir (EB) Nr. 601/2004 bei panaikinantis reglamentus (EB) Nr. 1093/94 ir (EB) Nr. 1447/1999 (OL L 286, 2008 10 29, p. 1).

                     (8)
                  2015 m. spalio 1 d. Komisijos sprendimas dėl pranešimo trečiajai šaliai, kad ji gali būti pripažinta trečiąja šalimi, nebendradarbiaujančia kovojant su neteisėta, nedeklaruojama ir nereglamentuojama žvejyba (OL C 324, 2015 10 2, p. 6).

                     (9)
                  2017 m. gegužės 23 d. Komisijos įgyvendinimo sprendimas (ES) 2017/889, kuriuo Komorų Sąjunga pripažįstama trečiąja šalimi, nebendradarbiaujančia kovojant su neteisėta, nedeklaruojama ir nereglamentuojama žvejyba (OL L 135, 2017 5 24, p. 35).

                     (10)
                  2017 m. liepos 11 d. Tarybos įgyvendinimo sprendimas (ES) 2017/1332, kuriuo dėl Komorų Sąjungos iš dalies keičiamas Įgyvendinimo sprendimas 2014/170/ES, kuriuo sudaromas trečiųjų šalių, nebendradarbiaujančių kovojant su neteisėta, nedeklaruojama ir nereglamentuojama žvejyba, sąrašas (OL L 185, 2017 7 18, p. 37).

                     (11)
                  2014 m. kovo 24 d. Tarybos įgyvendinimo sprendimas, kuriuo sudaromas trečiųjų šalių, nebendradarbiaujančių kovojant su NNN žvejyba, sąrašas pagal Reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti (OL L 91, 2014 3 27, p. 43).


Svarbus teisinis pranešimas

|

52009PC0457

Pasiūlymas Tarybos sprendimas dėl leidimo pateikti rinkai produktus, kurių sudėtyje yra, kurie yra sudaryti ar pagaminti iš genetiškai modifikuotų kukurūzų MON 89034 (MON-89Ø34-3), pagal Europos parlamento ir Tarybos reglamentą (EB) Nr. 1829/2003 (Tekstas autentiškas tik prancūzų ir olandų kalbomis) (Tekstas svarbus EEE)  /* KOM/2009/0457 galutinis */

	[pic] | EUROPOS BENDRIJŲ KOMISIJA |Briuselis, 8.9.2009KOM(2009) 457 galutinisPasiūlymasTARYBOS SPRENDIMASdėl leidimo pateikti rinkai produktus, kurių sudėtyje yra, kurie yra sudaryti ar pagaminti iš genetiškai modifikuotų kukurūzų MON 89034 (MON-89Ø34-3), pagal Europos Parlamento ir Tarybos reglamentą (EB) Nr. 1829/2003(Tekstas autentiškas tik prancūzų ir olandų kalbomis) (Tekstas svarbus EEE)AIŠKINAMASIS MEMORANDUMASPridedamas Tarybos sprendimo pasiūlymas yra susijęs su maisto produktais ir pašarais, kurių sudėtyje yra, kurie yra sudaryti ar pagaminti iš genetiškai modifikuotų kukurūzų MON 89034. 2006 m. gruodžio 14 d. Monsanto Europe S.A. pateikė kompetentingai Jungtinės Karalystės institucijai prašymą dėl šių produktų pateikimo rinkai pagal Reglamentą (EB) Nr. 1829/2003 dėl genetiškai modifikuoto maisto ir pašarų.Pridedamas pasiūlymas taikomas ir kitų produktų, kurių sudėtyje yra arba kurie yra sudaryti iš kukurūzų MON 89034, pateikimui rinkai naudoti ta pačia paskirtimi, kaip ir bet kuriuos kitus kukurūzus, išskyrus auginimą.2008 m. gruodžio 18 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog pateikus rinkai produktus, kurių sudėtyje yra, kurie yra sudaryti ar pagaminti iš prašyme aprašytų kukurūzų MON 89034, būtų padarytas neigiamas poveikis žmonių ar gyvūnų sveikatai arba aplinkai, produktus naudojant pagal numatytą paskirtį.Atsižvelgiant į šias aplinkybes, Komisijos sprendimo, kuriuo leidžiama pateikti Bendrijos rinkai produktus, kurių sudėtyje yra, kurie yra sudaryti ar pagaminti iš genetiškai modifikuotų MON 89034 kukurūzų, projektas 2009 m. liepos 22 d. buvo pateiktas balsavimui Maisto grandinės ir gyvūnų sveikatos nuolatiniam komitetui. Komitetas nuomonės nepateikė: keturiolika valstybių narių (167 balsai) balsavo už, devynios valstybės narės (109 balsai) balsavo prieš, trys valstybės narės (65 balsai) susilaikė, vienai valstybei narei (4 balsai) nebuvo atstovaujama.Todėl pagal Reglamento (EB) Nr. 1829/2003 35 straipsnio 2 dalį ir Tarybos sprendimo 1999/468/EB su pakeitimais, padarytais Tarybos sprendimu 2006/512/EB, 5 straipsnį Komisija turi pateikti Tarybai pasiūlymą dėl priemonių, kurių reikia imtis (Taryba kvalifikuota balsų dauguma turi priimti sprendimą per tris mėnesius), ir informuoti Parlamentą.PasiūlymasTARYBOS SPRENDIMASdėl leidimo pateikti rinkai produktus, kurių sudėtyje yra, kurie yra sudaryti ar pagaminti iš genetiškai modifikuotų kukurūzų MON 89034 (MON-89Ø34-3), pagal Europos Parlamento ir Tarybos reglamentą (EB) Nr. 1829/2003(Tekstas autentiškas tik prancūzų ir olandų kalbomis) (Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų[1], ypač į jo 7 straipsnio 3 dalį ir 19 straipsnio 3 dalį,atsižvelgdama į Komisijos pasiūlymą,kadangi:(1) 2006 m. gruodžio 14 d. Monsanto Europe S.A . pagal Reglamento (EB) Nr. 1829/2003 5 ir 17 straipsnius pateikė kompetentingai Nyderlandų institucijai prašymą dėl maisto produktų, maisto ingredientų ir pašarų, kurių sudėtyje yra, kurie yra sudaryti ar pagaminti iš kukurūzų MON 89034, pateikimo rinkai (toliau – prašymas).(2) Prašymas pateiktas ir dėl kitų produktų, kurių sudėtyje yra kurie yra sudaryti iš kukurūzų MON 89034, pateikimo rinkai naudoti ta pačia paskirtimi kaip ir bet kuriuos kitus kukurūzus, išskyrus auginimą. Todėl pagal Reglamento (EB) Nr. 1829/2003 5 straipsnio 5 dalį ir 17 straipsnio 5 dalį jame pateikiami duomenys ir informacija, kurių reikalaujama pagal 2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EB[2] III ir IV priedus, taip pat informacija apie pagal Direktyvos 2001/18/EB II priedo principus atliktą rizikos vertinimą ir jo išvados. Direktyvos 2001/18/EB VII priede taip pat nurodytas poveikio aplinkai stebėsenos planas.(3) 2008 m. gruodžio 18 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog pateikus rinkai produktus, kurių sudėtyje yra, kurie yra sudaryti ar pagaminti iš prašyme aprašytų kukurūzų MON 89034, būtų padarytas neigiamas poveikis žmonių ar gyvūnų sveikatai arba aplinkai, produktus naudojant pagal numatytą paskirtį[3]. Pateikdama nuomonę EMST apsvarstė visus konsultuojantis su nacionalinėmis kompetentingomis institucijomis valstybių narių iškeltus konkrečius klausimus ir problemas, kaip nustatyta šio reglamento 6 straipsnio 4 dalyje ir 18 straipsnio 4 dalyje.(4) EMST savo nuomonėje padarė išvadą, kad pareiškėjo pateiktas aplinkos stebėsenos planas, kurį sudaro bendrosios priežiūros planas, atitinka numatomą produktų naudojimo paskirtį.(5) Atsižvelgiant į šias aplinkybes reikėtų suteikti leidimą pateikti šiuos produktus rinkai.(6) Kaip numatyta 2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą, kiekvienam GMO turėtų būti priskirtas unikalus identifikatorius[4].(7) Remiantis EMST nuomone, maisto produktams, maisto ingredientams ir pašarams, kurių sudėtyje yra, kurie yra sudaryti ar pagaminti iš kukurūzų MON 89034, netaikomi jokie specialūs ženklinimo reikalavimai, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje. Tačiau, siekiant užtikrinti, kad produktai būtų naudojami pagal paskirtį, kuri leidžiama šiuo sprendimu, ženklinant pašarus, kurių sudėtyje yra arba kurie yra sudaryti iš GMO, ir kitus nei maistas ir pašarai produktus, kurių sudėtyje yra arba kurie yra sudaryti iš GMO, kuriuos prašoma leisti pateikti rinkai, reikėtų papildyti aiškiu nurodymu, kad svarstomi produktai neturi būti naudojami auginimui.(8) EMST nuomonė taip pat negali būti pagrindas taikyti specialias teikimo rinkai ir (arba) specialias naudojimo ir tvarkymo sąlygas ar apribojimus, įskaitant jau pateiktų rinkai maisto produktų ir pašarų stebėsenos reikalavimus, ar specialias Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte nurodytas konkrečių ekosistemų (aplinkos) ir (arba) geografinių regionų apsaugos sąlygas.(9) Visa reikiama informacija dėl produktų leidimų turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003.(10) 2003 m. rugsėjo 22 d. Europos Parlamento ir Tarybos reglamento (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiančio Direktyvą 2001/18/EB[5] 4 straipsnio 6 dalyje nustatyti produktų, kurių sudėtyje yra arba kurie yra sudaryti iš GMO, ženklinimo reikalavimai.(11) Pagal 2003 m. liepos 15 d. Europos Parlamento ir Tarybos reglamento Nr. 1946/2003 dėl genetiškai modifikuotų organizmų tarpvalstybinio judėjimo[6] 9 straipsnio 1 dalį ir 15 straipsnio 2 dalies c punktą apie šį sprendimą per Biologinės saugos informacijos rinkimo, apdorojimo ir skleidimo centrą turėtų būti pranešta Biologinės įvairovės konvencijos Kartagenos biosaugos protokolą pasirašiusioms šalims.(12) Dėl šiuo sprendimu nustatomų priemonių konsultuotasi su pareiškėju.(13) Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko nustatytą terminą,PRIĖMĖ ŠĮ SPRENDIMĄ:1 straipsnis Genetiškai modifikuotas organizmas ir unikalus identifikatoriusŠio sprendimo priedo b punkte nurodytiems genetiškai modifikuotiems kukurūzams ( Zea mays L.) MON 89034 yra priskiriamas unikalus identifikatorius MON-89Ø34-3, kaip nustatyta Reglamente (EB) Nr. 65/2004.2 straipsnisLeidimaiReglamento (EB) Nr. 1829/2003 4 straipsnio 2 dalyje ir 16 straipsnio 2 dalyje nurodytais tikslais ir laikantis šiame sprendime nurodytų sąlygų suteikiami toliau nurodytų produktų leidimai:a) maisto produktų ir maisto ingredientų, kurių sudėtyje yra, kurie yra sudaryti ar pagaminti iš kukurūzų MON-89Ø34-3;b) pašarų, kurių sudėtyje yra, kurie yra sudaryti ar pagaminti iš kukurūzų MON-89Ø34-3;c) kitų nei maistas ir pašarai produktų, kurių sudėtyje yra arba jie yra sudaryti iš kukurūzų MON-89Ø34-3, naudojami ta pačia paskirtimi kaip bet kurie kiti kukurūzai, išskyrus auginimą.3 straipsnis Ženklinimas1. Laikantis Reglamento (EB) Nr. 1829/2003 13 straipsnio 1 dalyje bei 25 straipsnio 2 dalyje ir Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, „organizmo pavadinimas“ yra „kukurūzai“.2. Žodžiai „neskirti auginimui“ turi būti įrašyti 2 straipsnio b ir c punktuose nurodytų produktų, kurių sudėtyje yra arba kurie yra sudaryti iš kukurūzų MON-89Ø34-3, etiketėje ir prie tokių produktų pridedamuose dokumentuose.4 straipsnis Poveikio aplinkai stebėsena1. Leidimo turėtojas užtikrina, kad būtų parengtas ir įgyvendintas priedo h punkte nurodytas poveikio aplinkai stebėsenos planas.2. Leidimo turėtojas pateikia Komisijai metines stebėsenos plane nustatytas veiklos įgyvendinimo ir rezultatų ataskaitas.5 straipsnisBendrijos registrasŠio sprendimo priede nurodyta informacija įrašoma į Bendrijos genetiškai modifikuoto maisto ir pašarų registrą, kaip numatyta Reglamento (EB) Nr. 1829/2003 28 straipsnyje.6 straipsnisLeidimo turėtojasLeidimo turėtojas yra Monsanto Europe S.A (Belgija), atstovaujantis Monsanto Company (Jungtinės Amerikos Valstijos).7 straipsnisGaliojimasŠis sprendimas taikomas 10 metų nuo pranešimo apie jį dienos.8 straipsnisAdresataiŠis sprendimas skirtas Monsanto Europe S.A. , Avenue de Tervuren 270-272, B-1150, Briuselis, Belgija.Priimta BriuselyjeTarybos varduPirmininkasPRIEDASa) Pareiškėjas ir leidimo turėtojas:Pavadinimas : Monsanto Europe S.A.Adresas : Avenue de Tervuren 270-272, B-1150 Briuselis, Belgija.Veikia Monsanto Company (adresas: 800 N. Lindbergh Boulevard, St. Louis, Missouri 63167, Jungtinės Amerikos Valstijos) vardu.b) Produktų paskirtis ir specifikacija1) maisto produktai ir maisto ingredientai, kurių sudėtyje yra, kurie yra sudaryti ar pagaminti iš kukurūzų MON-89Ø34-3;2) pašarai, kurių sudėtyje yra, kurie yra sudaryti ar pagaminti iš kukurūzų MON-89Ø34-3;3) kiti nei maistas ir pašarai produktai, kurių sudėtyje yra arba kurie yra sudaryti iš kukurūzų MON-89Ø34-3, naudojami ta pačia paskirtimi kaip bet kurie kiti kukurūzai, išskyrus auginimą.Genetiškai modifikuoti kukurūzai MON-89Ø34-3 , kaip aprašyta prašyme, išreiškia Cry1A.105 ir Cry2Ab2 baltymus, kurie suteikia apsaugą nuo tam tikrų žvynasparnių kenkėjų.c) Ženklinimas:(1) Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje bei Reglamento (EB) Nr. 1830/2003 4 straipsnio 6 dalyje nustatytų specialių ženklinimo reikalavimų, „organizmo pavadinimas“ yra „kukurūzai“.(2) Žodžiai „neskirti auginimui“ turi būti įrašyti šio sprendimo 2 straipsnio b ir c punktuose nurodytų produktų, kurių sudėtyje yra arba kurie yra sudaryti iš kukurūzų MON-89Ø34-3, etiketėje ir prie tokių produktų pridedamuose dokumentuose.d) Aptikimo metodas-  Konkretaus įvykio realaus laiko PGR pagrįstas metodas, taikomas kukurūzų MON-89Ø34-3 kiekybiniam vertinimui atlikti;-  Bendrijos etaloninės laboratorijos, įkurtos Reglamentu (EB) Nr. 1829/2003, įteisintas sėkloms ir paskelbtas adresu http://gmo-crl.jrc.ec.europa.eu/statusofdoss.htm;-  Etaloninė medžiaga – AOCS 0906-E, kurią galima rasti American Oil Chemists Society (AOCS) interneto svetainėje adresu http://www.aocs.org/tech/crm/corn.cfme) Unikalus identifikatorius:MON-89Ø34-3f) Informacija, kurios reikalaujama pagal Biologinės įvairovės konvencijos Kartagenos biosaugos protokolo II priedąBiologinės saugos informacijos rinkimo, apdorojimo ir skleidimo centras, įrašo Nr. žr. [ užpildyti gavus pranešimą ].g) Produktų pateikimo rinkai, naudojimo arba tvarkymo sąlygos arba ribojimai:Nereikalaujama.h) Stebėsenos planasDirektyvos 2001/18/EB VII priede nurodytas poveikio aplinkai stebėsenos planas[Nuoroda: internete paskelbtas planas ]i) Rinkai pateikto žmonėms vartoti skirto maisto stebėsenos reikalavimaiNereikalaujama.Pastaba: nuorodos į susijusius dokumentus laikui bėgant gali keistis. Visuomenė su šiais pakeitimais galės susipažinti nuolat atnaujinamame Bendrijos genetiškai modifikuoto maisto ir pašarų registre. [1] OL L 268, 2003 10 18, p. 1.[2] OL L 106, 2001 4 17, p. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2007-042[4] OL L 10, 2004 1 16, p. 5.[5] OL L 268, 2003 10 18, p. 24.[6] OL L 287, 2003 11 5, p. 1.